ທະຫານອາກາດ ສຫລ ທີ່ເສຍຊີວິດ ໃນ ອັຟການິສຖານ ໄດ້ຮັບຫຼຽນ ກຽດຕິຍົດ ສຳລັບຄວາມກ້າຫານ
ການກະທຳທີ່ “ເຫັນໄດ້ຊັດວ່າ ກ້າຫານນັ້ນ” ໄດ້ຊ່ວຍຊີວິດ ຂອງທະຫານ ຢ່າງໜ້ອຍ 20 ຄົນໄວ້.
ທະຫານ ສະຫະລັດ ຄົນນຶ່ງໄດ້ຮັບກຽດຕິຍົດ ຫຼັງຈາກໄດ້ເສຍຊີວິດແລ້ວ ສຳລັບຄວາມ ກ້າຫານພິເສດຂອງລາວ ທີ່ໄດ້ຊ່ວຍຊີວິດຂອງເພື່ອນຮ່ວມກຸ່ມ ໃນລະຫວ່າງການຕໍ່ສູ້ ກັບພວກກໍ່ການຮ້າຍ ອາລ-ໄກດາ ໃນປະເທດ ອັຟການິສຖານ ປະທານາທິບໍດີ ດໍໂນລ ທຣຳ ໄດ້ຈັດພິທີມອບລາງວັນໃຫ້ແກ່ສິບເອກດ້ານເຕັກນິກຂອງກອງທັບອາ ກາດ ສະຫະລັດຈອນ ແຊັບແມັນ (John Chapman) ທີ່ທຳນຽບຂາວໃນວັນພຸດທີ່ ຜ່ານມາ ນັກຂ່າວວີໂອເອ ສລາຕິກາ ໂຮກ (Zlatica Hoke) ມີລາຍງານ, ເຊິ່ງ ພຸດທະສອນ ຈະນຳລາຍລະອຽດມາສະເໜີທ່ານໃນອັນດັບຕໍ່ໄປ ສິບເອກ ແຊັບແມັນ ໄດ້ຮັບຫຼຽນກຽດຕິຍົດລັດຖະສະພາ, ເຊິ່ງແມ່ນຫຼຽນປະດັບຂອງ ກອງທັບ ສະຫະລັດ ທີ່ມີລະດັບສູງທີ່ສຸດ ແລະ ໄດ້ຮັບຄວາມນັບຖືທີ່ສຸດ, ສຳລັບການ ປະຕິບັດໜ້າທີ່ຢ່າງກ້າຫານຂອງລາວ ບໍ່ເທົ່າໃດຊົ່ວໂມງກ່ອນລາວໄດ້ ຖືກຂ້າຕາຍ ໃນວັນທີ 4 ມີນາ 2002 ປະທານາທິບໍດີ ທຣຳ ໄດ້ມອບຫຼຽນດັ່ງກ່າວໃຫ້ຄອບຄົວ ຂອງລາວ ທ່ານ ດໍໂນລ ທຣຳ, ປະທານາທິບໍດີ ສະຫະລັດ ກ່າວວ່າ “ພວກເຮົາໄດ້ມາເຕົ້າໂຮມ ກັນໃນຕອນບ່າຍມື້ນີ້ ເພື່ອສະແດງຄວາມເຄົາລົບຕໍ່ນັກຮົບຜູ້ທີ່ໄດ້ເສຍຊີວິດ, ເປັນນັກ ຮົບທີ່ຍິ່ງໃຫຍ່ ” ທ່ານ ແຊັບແມັນ ໄດ້ຖືກຂ້າຕາຍພ້ອມກັບທະຫານຄົນອື່ນໆອີກ 6 ຄົນ ໃນລະຫວ່າງ ການພະຍາຍາມທີ່ຈະກຳຈັດກອງກຳລັງຂອງພວກ ອາລ-ໄກດາ ອອກຈາກເຂດຮ່ວມ ພູຊົນນະບົດ ໃນພາກຕາເວັນອອກສຽງໃຕ້ຂອງປະເທດ ລາວໄດ້ຮັບບາດເຈັບຢ່າງ ໜັກ ແລະ ໄດ້ໝົດສະຕິລົງ ຢູ່ໃນພູ ຕາເກີ ກາ (Takur Ghar) ທີ່ປົກຫຸ້ມດ້ວຍຫິມະ ໃນຂະນະທີ່ລາວກຳລັງຮື້ຖອນບ່ອນຫຼົບລີ້ຂອງພວກກໍ່ການຮ້າຍຢູ່, ແຕ່ໄດ້ສືບຕໍ່ ຕໍ່ສູ້ ຫຼັງຈາກລາວຮູ້ສຶກດີຂຶ້ນ ໝວດຂອງລາວ ໄດ້ຕໍ່ສູ້ກັບພວກສັດຕູເພື່ອປ້ອງກັນເຮືອບິນ ເຮລີຄັອບເຕີ ຊີນຸກ ທີ່ກຳລັງບິນມາ ພ້ອມກັບບັນດານັກປະຕິບັດການພິເສດຂອງ ສະຫະລັດ ປະທານາທິບໍດີ ດໍໂນລ ທຣຳ ກ່າວວ່າ “ ຈອນ ໄດ້ຕໍ່ສູ້ກັບພວກສັດຕູ ແລະ ໄດ້ທຳການ ຍິງຄຸ້ມກັນ ໃນການພະຍາຍາມທີ່ຈະປ້ອງກັນ ບໍ່ໃຫ້ພວກສັດຕູຍິງທະຫານຂອງພວກ ເຮົາ, ທະຫານອາກາດຂອງພວກເຮົາ ແລະ ເຮືອບິນເຮລີຄັອບເຕີລຳນັ້ນ ” ການປະຕິບັດງານອັນກ້າຫານຄັ້ງສຸດທ້າຍຂອງທ່ານ ແຊັບແມັນ ໄດ້ເກີດຂຶ້ນ ຫຼັງຈາກ ລາວໄດ້ຖືກຄາດຄະເນວ່າ ໄດ້ເສຍຊີວິດແລ້ວ ແຕ່ ໄດ້ຟື້ນຂຶ້ນໃນເວລາຕໍ່ມາ ໃນທີ່ສຸດ ລາວກໍໄດ້ເສຍຊີວິດດ້ວຍການຖືກຍິງສອງຄັ້ງ ຈາກປືນກົນໃຫຍ່ ໃນເວລາທີ່ລາວໄດ້ ແລ່ນຜ່ານ ຫິມະເລິກໃນສັນພູດັ່ງກ່າວ ການກະທຳທີ່ “ເຫັນໄດ້ຊັດວ່າ ກ້າຫານນັ້ນ” ໄດ້ຊ່ວຍຊີວິດຂອງທະຫານຢ່າງໜ້ອຍ 20 ຄົນໄວ້ ບາງຄົນໃນໜ່ວຍດັ່ງກ່າວ ກໍໄດ້ເຂົ້າມາຮ່ວມໃນພິທີຢູ່ທຳນຽບຂາວໃນວັນພຸດທີ່ຜ່ານ ມາ ທ່ານ ແຊັບແມັນ ເປັນທະຫານອາກາດຄົນທີ 19 ທີ່ໄດ້ຮັບຫຼຽນກຽດ ຕິຍົດ ນັບຕັ້ງແຕ່ ກົມທະຫານອາກາດໄດ້ຖືກສ້າງຕັ້ງຂຶ້ນໃນປີ 1947, ແລະ ເປັນຄົນທຳອິດນັບຕັ້ງແຕ່ ສົງຄາມ ຫວຽດນາມ ເປັນຕົ້ນມາ